सोडरलिंग ने टेनिस को कहा अलविदा
स्वीडिश स्टार रॉबिन सोडरलिंग ने बीमारी के चलते अंतरराष्ट्रीय टेनिस से संन्यास ले लिया है। सोडरलिंग ने अपने करिअर में 10 सिंगल्स और एक डबल्स एटीपी खिताब जीते। दो बार 2009 और 2010 में फ्रेंच ओपन के फाइनल में भी पहुंचे लेकिन कभी ग्रैंडस्लैम खिताब नहीं जीत सके। एटीपी वर्ल्ड रैंकिंग में उनकी सर्वश्रेष्ठ रैंकिंग चार रही। 31 वर्षीय सोडरलिंग ने कहा, ‘मैं पिछले कुछ समय से लगातार बीमारी से जूझ रहा हूं। ऐसे में मेरा सौ प्रतिशत फिट रहना असंभव है। बीमारी के चलते कमजोर भी हो गया हूं और शरीर को आराम देना चाहता हूं। जिस खेल से आप बेहद लगाव रखते हैं, उससे दूर होने का निर्णय लेना आसान नहीं है लेकिन मुझे लगता है कि यही सही होगा।’ उन्होंने कहा, ‘पिछले एक साल में मेरे स्वास्थ में सुधार आया है। लेकिन मैं पूरी तरह फिट नहीं हूं। अत: मैंने संन्यास लेने का फैसला लिया है।’
फ्रेंच ओपन में रोका था नडाल का विजयरथ
सोडरलिंग को फ्रेंच ओपन में राफेल नडाल के विजय अभियान को रोकने के लिए जाना जाता है। नडाल 2009 में जब इस टूर्नामेंट उतरे तो लगातार चार बार यह खिताब जीत चुके थे। पांचवीं बार भी खिताब जीतने का उनका दावा सबसे मजबूत था। लेकिन सोडरलिंग ने उन्हें हराकर टेनिस जगत में सनसनी फैला दी थी।
hin_Deva hin_Deva hin_Deva awa_Deva